ઓગસ્ટની સમીક્ષા બાદ વ્યાજ દરમાં ઘટાડો કરવાની સ્થિતિ ઊભી થતા આ ઘટાડો આવી પડયાનું રિઝર્વ બેન્કના ગવર્નર રઘુરામ રાજને પત્રકારો સમક્ષ બોલતા જણાવ્યું હતું. ફુગાવાજન્ય દબાણો હળવા કરીને, ચોમાસાની સંપૂર્ણ અસરનો અંદાજ મેળવીને, ફેડરલ રિઝર્વના શકય પગલાંઓ તથા આરબીઆઈએ અત્યારસુધી લીધેલા પગલાંઓની અસરનો અંદાજ કાઢીને નાણાં નીતિમાં વધુ હળવાશ અંગે વિચારી શકાશે, એમ પણ આરબીઆઈ દ્વારા જારી કરાયેલી યાદીમાં જણાવાયું હતું.